open-index/open-wikipedia-markdown huggingface dataset:
צוות אוויר (סדרת טלוויזיה)

**צוות אוויר** (ברוסית: **Улётный экипа́ж**) היא קומדיית מצבים טלוויזיונית. הסדרה הייתה אמורה להיות משודרת במקור בערוץ הטלוויזיה "STS" ב-26 במרץ 2018, אך בשל הטרגדיה בקמרובו התאריך נדחה ל-2 באפריל. העונה השנייה עלתה ב-3 בדצמבר 2018.

הסדרה מספר את קורותיו של צוות אוויר בחברת התעופה הבדיונית "תענוג אוויר". צילומי הסדרה נערכו בנמל התעופה הבינלאומי פולקובו בסנקט פטרבורג בשיתוף פעולה עם צוות נמל התעופה.

סלוגן הסדרה: "*טוסו עם תענוג*".

## תקציר עלילת הסדרה
"*בחורה מאחורי הגה המטוס — מה כבר יכול להיות יותר גרוע?*", חשב לעצמו הטייס אלכסיי קולאגין, עד שפחדיו התממשו. פולינה אובצ'קינה היא בוגרת בית הספר לטייס, היא חכמה, יפה ועקשנית ומאלצת אותו לעבור מהטסת מטוסי מטען, להטסת מטוסי נוסעים אזרחיים בחברת התעופה "תענוג אוויר" (ברוסית: Восторг Авиа), בעוד היא משמשת כטייסת משנה; בשביל פולינה, קולאגין הוא ההזדמנות האחרונה שלה לשכלל את כל מה שלמדה בתאוריה ובסימולציות הטיסה, זאת משום שטייסי חברת התעופה "תענוג אוויר" לא מוכנים לחלוק את המטוס שלהם עם אשת מקצוע בעקבים גבוהים.

ובזמן שפולינה מנסה להתיידד עם השותף החדש, קולאגין קושר מזימות כיצד להיפטר ממנה ולחזור לטיסות המטען שלו.

## שחקנים ודמויות
* אלכסיי צ'אדוב — **אלכסיי קולאגין**, טייס של טיסות מטען שנאלץ להטיס מטוסים אזרחיים בניגוד לרצונו.
* נטליה ברדו — **פולינה אובצ'קינה**, טייסת ניסוי שמשתוקקת להטיס מטוס נוסעים ומאלצת את קולאגין לשתף עמה פעולה
* ניקיטה טראסוב — **ניקיטה שימאן**, דייל אוויר בכיר
* דאריה סגאלובה — **אנסטסיה**, "נסטיה", דיילת אוויר, חשפנית לשעבר
* קתרין אסי — **ז'אנה גלושקו**, דיילת אוויר
* סרגיי בלוב — **דמיטרי ליובקין**, "מיטיה", מהנדס טיסה ולאחר מכן דייל אוויר
* ויקטוריה דאינקו — **נטשה**, גרושתו של קולאגין
* יוליה טופולניצקאיה, **סטיופה סטפאנובה**, בתו של הבעלים של חברת התעופה "תענוג אוויר"
* יאנה קראינובה — **מריה שימאן**, רעייתו של ניקיטה
* אולג קומארוב — **ויקטור סטפאנוב**, הבעלים של חברת התעופה "תענוג אוויר"
* איליה רוגוב — **מקסים בקלאנוב**, סבל בחברת התעופה
* אנדריי רודניך — **אנטולי**, "טוליאן", סבל בחברת התעופה
* קסניה סוקינובה — דוגמנית

## פרקי הסדרה

### עונה 1

## פרסים

## קישורים חיצוניים
* 

קטגוריה:קומדיות מצבים רוסיות
קטגוריה:סדרות טלוויזיה רוסיות שעלו לשידור בשנות ה-2010
קטגוריה:ערוץ CTC: תוכניות וסדרות
העמותה למשפט ציבורי בישראל

**העמותה למשפט ציבורי בישראל** היא עמותה שמטרתה לקדם את המשפט הציבורי ולהגן על הערכים והעקרונות של המשפט הציבורי.

העמותה נוסדה בשנת 1988 על ידי פרופ' יצחק זמיר. נשיאה הראשון היה פרופ' הנס קלינגהופר. פרופ' זמיר היה יושב-הראש הראשון של העמותה ופרופ' שמעון שטרית היה מזכירה הראשון.

נשיא העמותה הנוכחי הוא המשנה לנשיאת בית המשפט העליון (בדימוס) סלים ג'ובראן ויושב ראש העמותה הוא פרופ' אמנון רייכמן.

העמותה היא הסניף הישראלי של הארגון הבינלאומי למשפט חוקתי.

מדי שנה מקיימת העמותה את הכנס השנתי למשפט ציבורי.

מאז שנת 2010 מעניקה העמותה את פרס גורני למשפט ציבורי, שמטרתו עידוד מחקר ועשייה בתחום המשפט הציבורי בישראל. הפרס ניתן בשלוש קטגוריות:
* פעילות יוצאת דופן בתחום המשפט הציבורי.
* תרומה משמעותית למשפט הציבורי של מנהל בכיר בשירות המדינה.
* עבודת מחקר מצטיינת שתרמה תרומה משמעותית למשפט הציבורי בישראל.

## קישורים חיצוניים
* 

* 

משפט ציבורי
עמותה
ג'יין לפוטייר

**ג'יין אליזבת מארי לפוטייר** (באנגלית: **Jane Elizabeth Marie Lapotaire**; 26 בדצמבר 1944 - 5 במרץ 2026) הייתה שחקנית בריטית. זוכת פרס טוני על תפקידה במחזה של ברודוויי, "פיאף". 

## ביוגרפיה
ג'יין אליזבת מארי בורגס נולדה באיפסוויץ' שבסאפוק, ללואיז אלזי (בורגס). אביה החורג, איב לפוטייר, עבד בתעשיית הנפט והיה במקור מקוויבק שבקנדה.

בשנות השישים של המאה העשרים למדה משחק בבית הספר של תיאטרון בריסטול אולד ויק. הופעתה בתפקיד מארי קירי בסרט באותו השם משנת 1977 זיכתה אותה בהכרה רחבה. ב-1978 גילמה את דמותה של אדית פיאף במחזה "פיאף" מאת פאם ג'מס בבימויו של הווארד דייוויס עבור הלהקה השייקספירית המלכותית בסטרטפורד על האייבון. ב-1979 הופיעה באותו המחזה בתיאטרון ורהאוס בקובנט גרדן.

שנתיים אחר כך הוצג המחזה בברודוויי, ולפוטייר זכתה על הופעתה בפרס טוני לשחקנית הראשית הטובה ביותר במחזה.

;כתיבה
לפוטייר כתבה ספרי זכרונות אחדים: "Grace and Favour", "Out of Order: A Haphazard Journey Through One Woman's Year", ו-"Everybody's Daughter, Nobody's Child", הכולל תיאור של ילדותה בלווינגטון רואד באיפסוויץ'.

### חיים אישיים
לפוטייר הייתה נשואה לבמאי הקולנוע רולנד ג'ופה בשנים 1980-1974. לבני הזוג נולד בן, רואן ג'ופה, תסריטאי ובמאי. אחרי גירושיהם הייתה לפוטייר בת זוגו של השחקן מייקל פנינגטון.

בשנת 2000 כשעבדה בצרפת סבלה לפוטייר מדימום מוחי. על החלמתה כתבה בספרה "Time Out of Mind".

ג'יין לפוטייר הייתה נשיאת כבוד של מועדון התיאטרון של בריסטול אולד ויק ונשיאה של ארגון ידידי שייקספיר גלוב.

נפטרה ב-5 במרץ 2026.

## פילמוגרפיה

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה בריטיות
קטגוריה:שחקני קולנוע וטלוויזיה בריטים
קטגוריה:שחקניות תיאטרון בריטיות
קטגוריה:שחקני תיאטרון בריטים
קטגוריה:בוגרות בית הספר למשחק בריסטול אולד ויק
קטגוריה:בוגרי בית הספר למשחק בריסטול אולד ויק
קטגוריה:אישים זוכי פרס אוליבייה
קטגוריה:זוכי פרס טוני: שחקניות
קטגוריה:בריטיות שנולדו ב-1944
קטגוריה:בריטים שנולדו ב-1944
קטגוריה:בריטיות שנפטרו ב-2026
קטגוריה:בריטים שנפטרו ב-2026
יחסי בהוטן–נפאל

בין **[[בהוטן]]** ל**[[נפאל]]** מתקיימים יחסים דיפלומטיים מאז 1983. שתי מדינות אלו נמצאות בהימלאיה, אולם היחסים ביניהן מתוחים עקב משבר הפליטים.

## היסטוריה
שתי המדינות כוננו את היחסים הדיפלומטיים ביניהן בשנת 1983, על אף היותה של בהוטן מדינה מבודדת אשר יחסי החוץ שלה דלים מאוד. מלך בהוטן דאז, **[[ג'יגמה סינגייה ואנגצ'וק]]**, ביקר בנפאל בשנת 1987 בעוד מלך נפאל, **[[בירנדרה, מלך נפאל|בירנדרה]]** ביקר בבהוטן שנה לאחר מכן. ב-2002, ראש ממשלת בהוטן ביקר בנפאל.

## משבר הפליטים
הנושא הגורם למתיחות בין שתי מדינות אלו בצורה הרבה ביותר הוא נושא הפליטים הבהוטנים שגורשו בשנים 1966–1992, אשר מספרם נאמד על כ-100,000 איש, ואשר גורשו מבהוטן לאחר שהפגינו בעד דמוקרטיה בבהוטן. כיום פליטים אלו נמצאים ב-7 מחנות פליטים בחלקה המזרחי של נפאל. למרות שרוב הפליטים תובעים אזרחות בהוטנית, בהוטן טוענת כי הם היגרו מרצון מהמדינה. רוב הפליטים הללו הם הינדים דוברי נפאלית. ב-2008 הודיעו מדינות רבות שהן מסכימות לקלוט את הפליטים הללו.

## הערות שוליים

קטגוריה:ערכים ללא קטגוריות פיזיות - יחסי חוץ
אוינונה

**אוינונה **(ביוונית עתיקה: **Οἰνώνη**) הייתה נימפה אוריאדית במיתולוגיה היוונית שהפכה להיות אשתו הראשונה של פאריס, נסיך טרויה, בטרם התאהב בהלנה היפה מספרטה.

## דמותה
אוינונה הייתה בתו של סברן (Cebren), אל-נהר מיתולוגי. היא למדה את אמנות הנבואה מהאלה רֵיָה, ואת סוד צמחי המרפא מאפולו. היא השתייכה לחבורת הנימפות שהיוו את פמלייתה של האלה ארטמיס, והתגוררה במקדש האלה סיבלה בהר אידה בפריגיה, שם הכירה רועה צעיר בשם פאריס. כעבור זמן לא רב נישאה לו וילדה לו בן בשם קוריתוס.

במשפט פאריס התבקש נסיך טרויה לבחור באחת מן האלות שהתנצחו בפניו מי היפה ביותר מבין השלוש. פאריס בחר לבסוף באפרודיטה שהבטיחה לו את האישה היפה בעולם. פאריס ביקש לעזוב את אוינונה, אשתו, לאחר שאפרודיטה החדירה בו אהבה עזה להלנה היפה. כשהחליט לצאת ליוון אחוז תשוקה לכבוש את לבה של הלנה, הזהירה אותו אוינונה שהוא עתיד להמיט במסעו אסון על עצמו ועל טרויה; אך כשראתה שלא תוכל לשכנעו, אמרה לו שישוב אליה אם ייפצע, שכן רק היא תוכל לרפאו.

בשל תשוקתו להלנה עזב פאריס את אוינונה ונסע לטרויה. שם התברר לו שהוא בנם של פריאמוס והקובה, מלכי טרויה. זמן לא רב לאחר מכן נשלח פאריס כשגריר לספרטה, בראותו את הלנה היפה הבין שיופייה עולה על מה שסיפרה לו אפרודיטה, הוא חטף את הלנה וברח עמה לטרויה (בגרסה אחרת - הלנה התאהבה בפאריס ועזבה מרצונה), מעשה שהביא לפרוץ מלחמת טרויה כפי שמסופר באיליאדה.

גרסאות אחדות טוענות שאוינונה שלחה את בנה קוריתוס כדי להילחם בשורות צבא יוון נגד אביו מולידו. יש גם סיפורים הגורסים שאוינונה שלחה את בנה לטרויה, שם התאהב בהלנה היפה וניסה לפתות אותה. כשנודע הדבר לפאריס בערה חמתו בו להשחית והיות שלא זיהה את בנו רצח אותו מתוך קנאה.

בפואמה האפית שלו "עם מות הומרוס" משלהי המאה הרביעית מתאר קווינטוס איש סמירנה (ספר 10 עמודים 259–489) שבשנה התשיעית למלחמה נפצע פאריס מחץ מורעל ששיגר לעברו פילוקטטס. מספרים שפאריס לא מת מיד, אלא הובא פצוע אל ביתה של אוֹינוֹנֵה בהר אידָה. למרות הבטחתה סירבה אוינונה לטפל בפצעו כשהובא אליה, משום ששמרה לו טינה. לאחר שהחזירו אותו לטרויה, היא התחרטה וחשה אל העיר עם עשבי מרפא ושיקויים; אך איחרה את המועד, וכשמצאה אותו מת תלתה את עצמה.

האסטרואיד 215 Oenone  קרוי על שמה.

## קישורים חיצוניים

* 
* 

## הערות שוליים

קטגוריה:דמויות מהמיתולוגיה שעל שמן כוכב לכת מינורי
שנדור גלנץ

**שנדור גלנץ** (בהונגרית: **Glancz Sándor**; 14 ביולי 1908 – 17 בינואר 1974) היה טניסאי שולחן יהודי-הונגרי, בעל 14 מדליות באליפויות עולם בטניס שולחן, מהן 4 זהב (1 בזוגות עם ויקטור ברנה), 4 כסף (3 בזוגות) ו-6 ארד. הוא זכה ב-4 תארים (1 ביחידים - 1930) באליפות בריטניה הפתוחה.

## ביוגרפיה
גלנץ נולד וגדל בבודפשט. 

באליפות אנגליה הפתוחה בטניס שולחן שנערכה בשנת 1930 זכה גלנץ בשתי מדליות זהב, בטורניר ליחידים ובטורניר לזוגות מעורבים ביחד עם מגדה גל.

באליפות העולם שנערכה בבאדן, אוסטריה בשנת 1933 זכה גלנץ ב-4 מדליות, 2 זהב ,1 כסף ו-1 ארד. הייתה זו אליפות העולם המוצלחת ביותר שלו. מדליות זהב, בתחרות זוגות ביחד עם ויקטור ברנה ובתחרות הקבוצתית, מדליית כסף בתחרות לזוגות מעורבים עם מגדה גל ומדליית ארד ביחידים, המדליה היחידה שבה זכה ביחידים באליפות עולם. בטורניר ליחידים הוא הפסיד בשלב חצי הגמר לוויקטור ברנה שזכה באליפות בזהב ב-3 מערכות (21-12, 21-9, 21 -16).

## קישורים חיצוניים

* שנדור גלנץ, באתר *Table Tennis Guide* 

קטגוריה:שחקני טניס שולחן יהודים
קטגוריה:שחקני טניס שולחן הונגרים
קטגוריה:אלופי עולם יהודים
קטגוריה:בודפשט: אישים
קטגוריה:יהדות בודפשט
קטגוריה:חברי היכל התהילה של הספורטאים היהודים: הונגרים
קטגוריה:הונגרים שנולדו ב-1908
קטגוריה:הונגרים שנפטרו ב-1974
אגו טריפ (שיר)

"**אגוֹ טרִיפ**" (מוכר כ"**אגו-טריפ**") הוא סינגל שהוקלט על ידי הזמרת הישראלית עלמה זהר. השיר יצא לאור ביוני 2008, כסינגל השני מתוך אלבומה הראשון, דברי. עם יציאתו נכנס השיר אל המקום ה-1 בכל מצעדי הפזמונים השבועיים בישראל, ובין היתר במדיה פורסט, רשת ג', רדיו אמצע הדרך, וגלגלצ.

## רקע וכתיבה
השיר נכתב והולחן על ידי עלמה זהר, שכתבה והלחינה את כל שירי האלבום.

על השיר אמרה זהר כי: "אגו טריפ זה שיר על מוזיקאי די מוכר, שכמובן לא אחשוף את שמו, אבל הוא היה בפסגת העולם ותפס מניירות בהתאם וכיום הוא כבר לא שם, בלשון המעטה, ובוא נאמר שהמילים אמורות לתת לו חומר למחשבה".

## הצלחה
השיר זכה להצלחה ושבר את שיא ההשמעות לשבוע של שיר בתחנות הרדיו הישראליות, עם 145 השמעות בשבוע אחד. בנוסף לכך, הצליח השיר לכבוש את כל פסגות מצעדי הפזמונים בישראל ובין היתר את פסגות המצעדים של גלגלצ, מדיה פורסט, רשת ג' וכדומה.

במצעדי סוף השנה הצליח השיר להגיע אל המקום ה-6 במצעד של גלגלצ, ואל המקום ה-6 במצעד של רשת ג'. בעקבות הצלחת השיר הוקדם צאת אלבומה דברי, בחודש.

## וידאו קליפ
הווידאו קליפ הנלווה שיצא לשיר צולם באותה השנה שבה יצא השיר כסינגל, ובו ניתן לראות את זהר הולכת ברחבי ארץ ישראל, כאשר לידה תמיד ניתן לראות מכונית בה נוהג גבר אשר לא מציע לה לעלות לטרמפ, וממשיך הלאה. לאורכו של הקליפ ניתן לראותה סוחבת גיטרה על גבה.

הקליפ זכה להצלחה נאה ונכון למאי 2018, מונה הצפיות שלו עומד על כחצי מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי עלמה זהר
קטגוריה:שירים בעברית
קטגוריה:שירים שנכתבו על ידי עלמה זהר
קטגוריה:שירים שהולחנו על ידי עלמה זהר
קטגוריה:שירים שהופקו על ידי אסי איילון
קטגוריה:שירים על בכי
קטגוריה:סינגלים בהוצאת לב גרופ מדיה
מרקוס מינוקיוס פליקס

**מרקוס מינוקיוס פליקס** (בלטינית: **Marcus Minucius Felix**; מת בסביבות 250 לספירה) היה אחד האפולוגטים הנוצרים  הלטיניים המוקדמים ביותר. הוא היה ממוצא ברברי.

ייתכן ונולד באפריקה. לא ידוע דבר על ההיסטוריה האישית שלו, ואפילו את תאריך כתיבתו ניתן לקבוע רק בקירוב בין 150 ל-270 לספירה. בחיבורו של הירונימוס, "על אישים מפורסמים", הוא נזכר כאחד מעורכי הדין המפורסמים של רומא, אולם הירונימוס ככל הנראה רק שיפר בכך את דברי לקטאנטיוס  (Institutionum divinarum v. 1), שאמר שהוא "אינו בלתי-ידוע בין עורכי הדין".

הוא מת בסביבות 250 לספירה ברומא.

## חיבורו
מינוקיוס פליקס ידוע רק בחיבורו "אוקטאביוס" , דיאלוג על הנצרות בין קייקיליוס נטאליס (Caecilius Natalis) הפגני ואוקטאביוס ינואריוס (Octavius Januarius) הנוצרי. החיבור נכתב עבור לא-נוצרים משכילים, והטיעונים שבו מושאלים ברובם מקיקרו, בעיקר מהדיאלוג הפילוסופי שלו, "על טבע האלים" , ומחומרים נוצריים, בעיקר מהאפולוגטים היווניים.

אין ספק ש"אוקטאביוס" מוקדם יותר מחיבורו של קיפריאנוס, "על כך שאלילים אינם אלים" (Quod idola dii non sunt, סביבות 250 לספירה), השואל מתוכו; אולם לא ברור אם הוא השפיע על "אפולוגטיקום" (Apologeticum) ו"אל האומות" (Ad nationes) של טרטוליאנוס או הושפע מהם.

בחיבור ניתן לראות גם השפעות סטואיות.

## קישורים חיצוניים
* Minucius Felix, באנציקלופדיה האינטרנטית לפילוסופיה
* Author:Minucius Felix, בוויקיטקסט באנגלית
* 

## הערות שוליים

קטגוריה:סופרים רומאים
קטגוריה:תאולוגים נוצרים
קטגוריה:ברברים
קטגוריה:אישים שחיו במאה ה-3
מדבריות

**מדבריות** (בצרפתית: **Déserts**) היא יצירה שנכתבה על ידי המלחין הצרפתי אדגר וארז בין השנים 1950–1954. היצירה מיועדת ל-14 כלי נשיפה (ממתכת ועץ), 5 נגני כלי הקשה, פסנתר אחד וסרט הקלטה. זוהי אחת היצירות הראשונות בהיסטוריה המשלבות מוזיקה תזמורתית ומוזיקה אלקטרונית. כלי ההקשה ביצירה הזו, כמו ביצירות רבות של וארז, הם דומיננטיים ומהווים מרכיב משמעותי ביצירה ולא משמשים כליווי בלבד. אורך היצירה כ-25 דקות.

לפי וארז, שם היצירה לא מתקשר רק ל"מדבריות פיזיות של חול, ים, הרים ושלג, חלל חיצון, רחובות עיר נטושים... אלא גם לחלל פנימי... בו האדם הוא לבד בעולם של מסתורין ובדידות הכרחית".

כתיבת היצירה סימנה את סופה של ״תקופת יובש״ ארוכה במיוחד של המלחין, שמיעט לכתוב יצירות חדשות בין 1936 ל-1950. היצירה נכתבה כפסקול לסרט ניסיוני. לדברי המלחין ג'ין טירני "הכחול", "זוהי דוגמה מייצגת ויוצאת דופן למוזיקה הומנית". "היא (היצירה) תוארה כיצירה אטונלית, ללא נושא, ללא מוטיב" והתזמור שלה תואר כ"מעודן". כפי שמתאר פול גריפיתס:

הקטעים האלקטרוניים, שנוצרו מרעשי מפעל וכלי הקשה, המתנגנים בין קטעי הנגינה של התזמורת הולחנו על ידי וארז ב-1953 (או 1952) על מכשיר הקלטה של חברת Ampex שניתן לו במתנה על ידי אלמוני. וארז שב לצרפת ושם יצר את הקטעים הללו בעזרתו של פייר שפר, שארגן לוארז אולפן הקלטות ותיקן וערך את הקטעים במרכז למוזיקה אלקטרונית בקולומביה. הקטעים האלקטרוניים שהולחנו מאוחר יותר יכלו לא להיכלל בשאר היצירה, מה שהיה גורם לקיצורה בשבע דקות.

הביצוע הראשון של היצירה שילב תזמורת וסרט הקלטה והתקיים בתיאטרון שאנז אליזה שבפריז ב-2 בדצמבר 1954. על התזמורת ניצח הרמן שרכן ופייר אנרי היה אחראי להפעלת סרט ההקלטה. היצירה, שהוקלטה בשידור חי ברדיו והושמעה לקהל בלתי מנוסה ושמרן בין יצירות של מוצרט וצ'ייקובסקי, קיבלה תגובות שליליות הן מהקהל והן מהמבקרים. עם השנים הוכרה היצירה כנקודת מפנה חשובה במוזיקה של המאה ה-20, בעיקר בזכות השילוב בין תזמורת חיה למוזיקה אלקטרונית מוקלטת. "מדבריות" הייתה ליצירה חשובה ברפרטואר של וארז בפרט ובמאה ה-20 בכלל, והייתה מן הגורמים המרכזיים שמיצבו את מעמדו של וארז כחלוץ המוזיקה אלקטרונית וכחדשן מוזיקלי - לצד יצירתו המאוחרת יותר, פואמה אלקטרונית, שהייתה אלקטרונית לחלוטין.

## ראו גם
* מוזיק קונקרט
* מוזיקה קלאסית בתקופה המודרנית

## קישורים חיצוניים
* סרטון הכולל רקע, הסבר ופרשנות ליצירה באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:מוזיקה של המאה ה-20
קטגוריה:מוזיקה אלקטרונית
יחסי החוץ של מלזיה

ממוזער|300x300 פיקסלים|מדינות בהן יש נציגות דיפלומטית של מלזיה
[ממוזער|[דגל מלזיה]]
**[[מלזיה]]** היא חברה פעילה בארגונים בינלאומיים שונים: חבר העמים, האו"ם, הארגון לשיתוף הפעולה האסלאמי ועוד.

## היסטוריה

### עצמאות מלזיה (1957-1971)
מלזיה הצטרפה לארגון חבר העמים הבריטי מיד לאחר עצמאותה בשנת 1957. באותה שנה, נחתם הסכם הגנה בין מלזיה לבריטניה. חיילים בריטים היו חיוניים למערכת הביטחון של מלזיה בזמן מלחמת החירום והעימות האינדונזי. בעקבות מלחמות הללו, מלזיה אוחדה עם המושבות הבריטיות של סינגפור בשנת 1963.

ההגנה הבריטית במלזיה הסתיימה בשנת 1967 והוחלפה בשנת 1971 כאשר המדינות: בריטניה, אוסטרליה, ניו זילנד, מלזיה וסינגפור הסכימו לשתף פעולה בתחום הביטחוני על מנת לסייע למלזיה להגן על שטחיה. מדינות הללו הצליחו לשמור על ביטחונה במסגרת שיתוף הפעולה אומנו מאות חילי אוויר וים על ידי תרגילים רבים.

### מאז שנות השבעים
תחת הנהגתו של ראש הממשלה, עבדול רזאק חוסיין, מלזיה החלה ליצור קשרים דיפלומטיים ושלום בין מדינות רבות. בשנת 1974, מלזיה הקימה את היחסים הדיפלומטיים הראשוניים שלה עם הרפובליקה העממית של סין. כמו כן, מלזיה שמרה על יחסים טובים עם מדינות ששוכנות לצדה כגון אוסטרליה וניו זילנד. מלזיה הצליחה להתפתח בכלכלתה, מה שגרם לה לפתח קשרים נוספים עם מדינות שונות כגון יפן וקוריאה הדרומית.

במאה ה-21, תחת שלטונו של עבדאללה בדאווי, מלזיה הקימה יחסים דיפלומטיים גם עם מדינות המערב. לעומת זאת, מלזיה לעולם לא הכירה בישראל ואין לה קשרים דיפלומטיים עם המדינה. מלזיה הצהירה כי תקיים יחסים עם ישראל רק לאחר שיושג הסכם שלום עם מדינת פלסטין וקרא לשני הצדדים למצוא פתרון מהיר. כוחותיה הצבאיים של מלזיה תרמו לרבות למשימות האו"ם במדינות כגון נמיביה, קמבודיה, סומליה ועוד.

## יחסים דו-צדדיים

## ראו גם
* יחסי מלזיה ישראל

## לקריאה נוספת

* *(Malaysia and the European Union: Perspectives for the Twenty-first Century*, LIT Verlag Münster (2011


## קישורים חיצוניים

## הערות שוליים

קטגוריה:מלזיה: יחסי חוץ
מלזיה
צאיחונג

ממוזער|בהשוואה לאדם
**צָאיחוֹנג** (שם מדעי: *Caihong*, מסינית: "קשת בענן") הוא סוג נכחד של דינוזאור זעיר מענף אביאלאה, שחי בתקופת היורה התיכון כ-161 מיליון שנים לפני זמננו.

צאיחונג היה דינוזאור מנוצה, על פי חוקריו קרוב מאוד לאנכיאורניס בן-זמנו, וכן לארכאופטריקס ולעופות בני-ימינו. המאובן שלו מראה נוצות פלומה ונוצות בעלות קולמוס על זרועותיו, רגליו האחוריות וזנבו.

## גילוי ותיארוך
מאובן יחיד של צאיחונג המסומן בסימון הקטלוגי **PMoL-B00175** נחשף לראשונה בשנת 2014, בתצורת טיאוג'ישאן בצפונו של מחוז חביי שבסין. בדומה למאובנים רבים אחרים של דינוזאורים מנוצים מסין, הוא התגלה על ידי איכר מקומי. צוות בינלאומי של פלאונטולוגים מהרפובליקה העממית של סין, מארצות הברית ומבלגיה, בראשותו של שׂ'וּ שִׂינְג מן המכון הפלאונטולוגי של בייג'ינג חקר את המאובן ופרסם אותו בשנת 2018. השם המדעי של הסוג "צאיחונג" שפירושו בסינית מנדרינית קשת בענן, מציין את הנוצות הצבעוניות שלו, ושם המין "ג'וג'י" פירושו "רכס גדול" המציין את רכסי העצם המפותחים מעל עיניו.

לפי התיארוך המקובל בשיטה הרדיומטרית ארגון-ארגון של תצורת טיאוג'ישאן שבה התגלה המאובן, צאיחונג מתוארך לתקופת היורה התיכון לפני כ-161 מיליון שנה, קדום בכ-16 מיליון שנה מארכאופטריקס, הנחשב לעיתים קרובות לעוף הראשון.

## אנטומיה ומורפולוגיה
צאיחונג הוא בין הדינוזאורים הקטנים ביותר המוכרים למדע. משקל גופו הוערך ב-475 גרם, ואורך גופו ב-40 סנטימטרים. לצאיחונג היו זרועות קצרות יחסית, כ-60% מאורך האיבר האחורי. על אף הנוצות, הצאיחונג כנראה נעדר הכושר לעוף, מה שעשוי ללמד על כך שלנוצות הצבעוניות היה תפקיד בעיקר בחיזור. אצל הצאיחונג הופיעו לראשונה באבולוציה נוצות א-סימטריות וזרועות פרופורציונליות לגוף.

בדומה לארכאופטריקס, מיקרורפטור ודינוזאורים מנוצים נוספים הקרובים לעופות, גולגולת הצאיחונג היא בעלת מעין מקור המצויד בשיניים קטנות וחדות. על הגולגולת של הצאיחונג היו גם כרבולת וגם נוצות. חוקרים מעריכים שהנוצות שהיו על הראש של הצאיחונג, כמו הנוצות על החזה ונוצות שבזנב זהרו בכל צבעי הקשת. לא ניתן היום לשחזר בצורה מדויקת את צבעוניות שהייתה לנוצות של הצאיחונג מכיוון שגוון סופי נקבע גם על ידי מיקום מרחבי של הפיגמנטים. עם זאת, בנוצות של הצאיחונג חוקרים גילו מבני ננו של פיגמנט מלנין. מבנים ננו כאלה של מלנין היו אופייניים לנוצות של ציפורים שנכחדו רק לא מזמן והיו בעלי נוצות בכל צבעי הקשת. המחקר של הפיגמנטים שנמצאו בנוצות של הצאיחונג טרם הסתיים. ייתכן וגילויים עתידיים יאפשרו לשחזר את הצבעוניות של הצאיחונג כפי שהיה בעידן היורה.

## אבולוציה
ניתן לעקוב אחרי תהליכים האבולוציוניים בהתפתחות של יכולות מוטוריות ותכונות שקשורות ביכולת לעוף אצל בעלי כנף. למרות שצורת הגולגולת של צאיחונג עדיין מאוד דומה לצורת הגולגולת של יצורים שחיו באותה תקופה, הפרדה של השרירים מן השלד והתפתחות של צבעוניות בנוצות שמבוססת על פיגמנט מלנין, מציבה את צאיחונג על סקלה אבולוציונית יותר קרוב לציפורים בני ימינו מאשר שאר היצורים בעלי הכנף שחיו באותה התקופה.

## ראו גם
* אנכיאורניס
* דינוזאורים מנוצים

## קישורים חיצוניים

* בשלל צבעי הקשת: הדינוזאור שחי לפני 161 מיליון שנה, MSN, 15 בינואר 2018

## הערות שוליים

קטגוריה:אנכיאורניטיים
קטגוריה:דינוזאורים שחיו ביורה תיכון באסיה
דמיטרי גורביץ'

**דמיטרי גורביץ**' (ברוסית: **Дмитрий Гуревич**; נולד ב-11 בספטמבר 1956) הוא שחמטאי סובייטי ויהודי-אמריקאי בדרגת רב-אמן, שזכה ארבע פעמים פעמים באליפות ארצות הברית הפתוחה.

## ביוגרפיה
דמיטרי גורביץ' נולד במוסקבה. לאחר סיום בית הספר הוא למד במכון למהנדסי תחבורה במוסקבה. בשנת 1980 הוא היגר מברית המועצות לארצות הברית.

הוא ניצח ארבע פעמים באליפות ארצות הברית הפתוחה, ושש פעמים בתחרות לאומית בלאס וגאס.

גורביץ' השתתף במספר תחרויות בישראל - סיים במקום 1–2 בירושלים בשנת 1986, ובמקום שלישי בבאר שבע בשנת 1987.

בשנת 1989 הוא היה חבר נבחרת ארצות הברית לאליפות העולם לנבחרות וזכה במקום הרביעי אישי וה-5 קבוצתי.

## קבלת דרגות בינלאומיות
* 1981 - אמן בינלאומי
* 1983 - רב-אמן.

## קישורים חיצוניים

## הערות שוליים

קטגוריה:רבי-אמנים אמריקאים
קטגוריה:שחמטאים יהודים סובייטים
קטגוריה:שחמטאים יהודים אמריקאים
קטגוריה:אלופי ארצות הברית הפתוחה בשחמט
קטגוריה:יהודים שהיגרו מברית המועצות לארצות הברית
קטגוריה:אמריקאים שנולדו ב-1956
ראדה דוגאליץ'

**ראדה דוגאליץ'.** (בסרבית: **Раде Дугалић**; נולד ב-5 בנובמבר 1992 בפרוקופליה, יוגוסלביה) הוא כדורגלן סרבי המשחק בעמדת המגן.

## קריירה
דוגאליץ' הוא בוגר האקדמיה לכדורגל של מועדון "ראדניצ'קי ניש", שבו שיחק בשנים 2010-2013. בשלב זה, הושאל ל"אולימפיק סרייבו", "רדניק" ולאחר מכן למועדון "צאר קונסטנטין". בעונת 2013/14 שיחק עבור "סינג'ליץ'."

ב-2014 עבר לארמניה וחתם במועדון "יוליס". ב-10 באוגוסט ערך את הופעת הבכורה במשחק נגד "בנאנצה" במסגרת ליגת העל הארמנית. ב-23 באוגוסט במשחק נגד "אררט ירוואן" הבקיע את השער הראשון במדי "יוליס".

בקיץ 2015 עבר לרוסיה וחתם בטורפדו ארמאוויר ומיד קיבל את סרט הקפטן. ב-12 ביולי במשחק נגד "זניט-2" עשה את הופעת הבכורה שלו.

ב-2 ביוני 2016 חתם על חוזה לשלוש שנים עם מועדון "טוסנו" ממחוז לנינגרד, בו שיחק במשך 3 שנים. בסך הכל הופיע במדי הקבוצה 71 פעמים בכל המסגרות והבקיע 4 שערים.

בעונת 2018/2019 שיחק במדי יניסיי קרסנויארסק.

## קישורים חיצוניים

קטגוריה:כדורגלנים סרבים
קטגוריה:מגני כדורגל סרבים
קטגוריה:כדורגלני ראדניצ'קי ניש
קטגוריה:כדורגלני טוסנו
קטגוריה:כדורגלני יניסיי קרסנויארסק
קטגוריה:כדורגלני קאיראט אלמטי
קטגוריה:סרבים שנולדו ב-1992
יואב עומר

**יואב עומר** (נולד בשנת 1998) הוא גולש רוח ישראלי. הוא התחרה על גלשן מדגם ניל פרייד, ולאחר שינוי הדגם האולימפי עבר להתחרות על גלשן מדגם IQFOiL. הוא אלוף ישראל וסגן אלוף אירופה (2018).

## ביוגרפיה וקריירה
עומר גדל בזכרון יעקב ובגיל 8 החל להתאמן בגלישת רוח בהפועל שדות-ים. בגיל 12 הוא כבר החל לצאת לתחרויות בחו"ל. עומר התחרה כנציג ישראל באולימפיאדת הנוער נאנג'ינג בשנת 2014. הפריצה הגדולה התרחשה ברגע שעבר מדגם הגלשן של הצעירים, BIC, לדגם האולימפי של הבוגרים ניל פרייד RS:X. בשנתו הראשונה על הניל פרייד עומר זכה באליפות אירופה עד גיל 17 וזכה במדליית כסף באליפות העולם באותה קטגוריית גיל. בשנת 2015, הוא זכה באליפות העולם לנוער (עד גיל 19) ובמדליית כסף באליפות אירופה לנוער.

בשנת 2016, זכה פעמיים בתואר אלוף העולם לנוער כאשר זכה באליפות העולם של ניל פרייד RS:X שנערכה בלימסול שבקפריסין וכחודש לאחר מכן זכה באליפות העולם של איגוד השיט הבינלאומי בתחרות אשר נערכה באוקלנד, ניו זילנד כאשר בשתי האליפויות הבטיח את זכייתו עוד לפני שיוט המדליות. עוד באותה השנה הוא התחרה לראשונה באליפות אירופה לבוגרים וסיים במקום ה-29. כמו כן הוא סיים במקום ה-50 בבכורה שלו באליפות העולם לבוגרים שנערכה באילת.

בשנת 2017, הוא הוכתר כאלוף ישראל לבוגרים בגלשני RSX לאחר שניצח באליפות ישראל שנערכה במכמורת. במאי 2018 עומר זכה בגביע הרצליה בגלישה בגלשן RSX 9.5.

באליפות אירופה בשנת 2018 שנערכה בסופוט, זכה עומר במדליית כסף, אחרי מתאה קמבוני מאיטליה ולפני שחר צוברי. הוא הגיע לשיוט המדליות כשהוא מדורג במקום שני וסיים את השיוט במקום רביעי, מיקום שהשאיר אותו במקום השני הכללי.

בדצמבר 2019 הוכתר כאלוף ישראל בגלישה, לאחר שהוביל בכל שלושת ימי התחרות.

באליפות העולם 2023  שנערכה בהאג שבהולנד, סיים עומר במקום השישי. בתום 14 שיוטי שלב המוקדמות, הוא היה ממוקם במקום החמישי ועלה לשלב שיוטי הגמר. ברבע הגמר הוא סיים במקום השלישי, שהעניק לו את המקום השישי בסיכום התחרות, ולא עלה לחצי הגמר.

## קישורים חיצוניים

* יואב עומר באתר איגוד השיט הבינלאומי
* 
* עמרי חצור, יואב עומר:אלוף על העולם, 13 בינואר 2017, אתר getx.
* ליאן וילדאו, יואב עומר גולש הרוח ב"מגרש של הגדולים", 15 בינואר 2017, חדשות השבת, הערוץ הראשון.

## הערות שוליים

קטגוריה:גולשי רוח ישראלים
קטגוריה:ספורטאים ישראלים באולימפיאדת הנוער
קטגוריה:זכרון יעקב: אישים
קטגוריה:ישראלים שנולדו ב-1998
נונו רושה

**נונו מיגל מונטיירו רושה** (בפורטוגזית: **Nuno Miguel Monteiro Rocha**; נולד ב-25 במרץ 1992, פראיה, כף ורדה) הוא כדורגלן עבר מכף ורדה, ששייחק בעמדת הקשר.

## קריירה
### קריירת מועדונים
הוא התחיל את הקריירה המקצועית שלו בקבוצת המילואים של "מאריטימו", מאז 2011 במשך שלוש עונות שיחק 85 משחקים וכבש 8 שערים. לאחר מכן הועבר להרכב הקבוצה הבוגרת ובעונת 2013/14 שיחק 15 משחקים, ב-16 בפברואר 2014 הבקיע את השער היחיד במשחק הבית נגד "ויטוריה" סטובל. ביוני 2014, עבר לרומניה והצטרף למועדון "CSU קראיובה", הוא הופיע ב-97 משחקים והבקיע 23 שערים. ב-11 באפריל 2017 עזב את הקבוצה. ב-7 ביוני 2017 חתם על חוזה לשלוש שנים במועדון "טוסנו" מליגת העל הרוסית בכדורגל, אך שוחרר לבסוף בתום שנה, בעקבות פירוק הקבוצה. הוא חזר לקבוצתו הקודמת, CSU קראיובה מליגת העל הרומנית בכדורגל.

### בנבחרת
את הופעת הבכורה שלו במדי נבחרת כף ורדה ערך ב-6 בספטמבר 2014 במשחק מוקדמות גביע אפריקה לאומות נגד ניז'ר (3:1). הוא שיחק שלושה משחקים בגביע אפריקה לאומות 2015 עצמו. את שערו הראשון הבקיע ב-13 ביוני 2015 במשחק הבית נגד סן טומה ופרינסיפה (7:1) במוקדמות טורניר גביע אפריקה לאומות 2017.

## קישורים חיצוניים

קטגוריה:כדורגלנים מכף ורדה
קטגוריה:קשרי כדורגל מכף ורדה
קטגוריה:פראיה: כדורגלנים
קטגוריה:כדורגלני מאריטימו
קטגוריה:כדורגלני אוניברסיטת קראיובה
קטגוריה:כדורגלני טוסנו
קטגוריה:כדורגלני נבחרת כף ורדה
קטגוריה:כדורגלני גביע אפריקה לאומות 2015
קטגוריה:אישים מכף ורדה שנולדו ב-1992
ניקולה טרויץ'

**ניקולה טרויץ**' (בסרבית: **Nikola Trujić**; נולד ב-14 באפריל 1992, בור, יוגוסלביה) הוא כדורגלן סרבי המשחק כחלוץ.

## קריירה
הוא בוגר מועדון "בור". ב-2005 הוא עבר לפרטיזן בלגרד ושיחק בהשאלה עבור "טלאופטיק" מהעיר זמון (2010–2011), "סמדרבו" (2011), והפועל עכו (2012). בקיץ 2012 חתם על חוזה ל-4 שנים בחוזה עם פרטיזן והושאל לנפרדק. באוגוסט 2013 הוא חתם ל-3 שנים על חוזה עם המועדון. ביוני 2015 חזר ל"פרטיזן" ושוב חתם ל-4 שנים. בפברואר 2016, חתם למשך שנתיים וחצי במועדון "וויבודינה".

ב-4 בספטמבר 2017 חתם על חוזה לשנתיים במועדון "טוסנו". אך שוחרר כעבור כשנה בעקבות פירוק הקבוצה.

## קישורים חיצוניים

## הערות שוליים

קטגוריה:כדורגלנים סרבים
קטגוריה:חלוצי כדורגל סרבים
קטגוריה:כדורגלני פרטיזן בלגרד
קטגוריה:כדורגלני טלאופטיק
קטגוריה:כדורגלני סמדרבו
קטגוריה:כדורגלני הפועל עכו
קטגוריה:כדורגלני נפרדק קרושבאץ
קטגוריה:כדורגלני וויבודינה נובי סאד
קטגוריה:כדורגלני טוסנו
קטגוריה:כדורגלני בוטושאן
קטגוריה:כדורגלני ווז'דובאץ
קטגוריה:כדורגלני דברצן
קטגוריה:כדורגלני א.א.ל. לימסול
קטגוריה:כדורגלני ארצגבירגה אווה
קטגוריה:כדורגלני דוקסה קאטוקופיה
קטגוריה:סרבים שנולדו ב-1992
אנדרסון קראבליו סנטוס

**אנדרסון דה קרבאליו סנטוס** (בפורטוגזית: **Anderson de Carvalho Santos**; נולד ב-20 במאי 1990, קובטאו, סאו פאולו, ברזיל) הוא כדורגלן ברזילאי המשחק כקשר במועדון "סנטה קלרה".

## קריירה
בוגר האקדמיה לכדורגל של "סנטוס". הופיע במדי הקבוצה הבוגרת לראשונה ב-30 בינואר 2011 במחזור החמישי שלאליפות מדינת סאו פאולו במשחק נגד "סאו פאולו", כשעלה כמחליף בדקה ה-76 במקום רודריגו פוסבון. במחזור הבא במשחק נגד פונטה פרטה אנדרסון כבר עלה בהרכב הפותח והוחלף בדקה ה-56. במחזור ה-34 של אליפות ברזיל 2011 שיחק נגד "סיארה" במשך 90 דקות, כשסנטוס ניצחה בתוצאה 3:2.

בדצמבר 2011, יחד עם סנטוס נסע לאליפות העולם למועדונים, שנערכה ביפן. סנטוס העפילה עד לגמר הטורניר, אבל אנדרסון לא שיחק אפילו משחק אחד בטורניר. במחזור השביעי באליפות מדינת סאו פאולו 2012 הבקיע את השער הראשון עבור המועדון.

בתחילת אוגוסט 2012 הושאל למועדון "ויסל קובה" היפנית עד דצמבר של אותה שנה. ב-2014 הצטרף לבואבישטה בה שיחק במשך 3 עונות.

ביוני 2017 צורף למחנה אימונים של מועדון "טוסנו", ב-1 ביולי, חתם במועדון לשנתיים. בעונת 2017/2018 הופיע במשחק אחד בלבד, שנערך ב-22 ביולי, במחזור השני נגד "קרסנודאר" (0:2) כשעלה כמחליף בדקה ה-65.

## קישורים חיצוניים

קטגוריה:כדורגלני בואבישטה
קטגוריה:כדורגלני סנטוס
קטגוריה:כדורגלני טוסנו
קטגוריה:שוערי כדורגל ברזילאים
קטגוריה:כדורגלנים ברזילאים
קטגוריה:ברזילאים שנולדו ב-1990
ואגיז גליאולין

**ואגיז גליאולין **(בטטרית: **Vəğiz İskəndər ulı Ğəliullin** או **Вәгыйзь Искәндәр улы Гәлиулин**; באוזבקית: **Воиз Искандар ўғли Ғалиуллин** או **Voiz Iskandar o‘g‘li G‘aliullin**; נולד ב-10 באוקטובר 1987, לנינסק, מחוז אנדיז'ן, אוזבקיסטן הסובייטית, ברית המועצות) הוא כדורגלן אוזבקי-רוסי ממוצא טטרי, המשחק כקשר במועדון אנדיז'ן ובנבחרת אוזבקיסטן.

## קריירה
בוגר בית הספר לכדורגל של מועדון אנדיז'ן האוזבקי. ב-2006 עבר לרוסיה וחתם ברובין. הוא עשה את הופעת הבכורה עם רובין קאזאן ב-7 במרץ 2007 במשחק שמינית גמר גביע רוסיה נגד "רוסטוב". בליגת העל הרוסית בכדורגל הופיע לראשונה ב-16 נובמבר 2008 במדחק נגד צסק"א. בשנת 2010 זכה עם קבוצתו בגביע האלופות של חבר המדינות.

ביולי 2012, הוא הצטרף בהשאלה לנפטכימיק, שיחק 19 משחקים וכבש 2 שערים. בפברואר 2013, חזר ל"רובין".

בפברואר 2016, הצטרף למועדון "טוסנו".

בקיץ 2018 עבר לקבוצת הכדורגל של טמבוב, מליגת הכדורגל הלאומית. בקיץ 2019 הושאל לנפטכימיק ניז'נקאמסק. בסיום העונה חתם באופן קבוע בקבוצה. בקיץ 2024 חזר לאחר 20 שנה לקבוצת נעוריו אנדיז'ן.

בשנת 2011, היה חלק מהרכב נבחרת אוזבקיסטן לגביע אסיה.

## קישורים חיצוניים

קטגוריה:כדורגלנים אוזבקים
קטגוריה:קשרי כדורגל אוזבקים
קטגוריה:כדורגלני רובין קאזאן
קטגוריה:כדורגלני סיביר נובוסיבירסק
קטגוריה:כדורגלני אופה
קטגוריה:כדורגלני טוסנו
קטגוריה:כדורגלני טמבוב
קטגוריה:כדורגלני נבחרת אוזבקיסטן
קטגוריה:כדורגלני גביע אסיה 2011
קטגוריה:אוזבקים שנולדו ב-1987
ממנון מהראקליאה

**ממנון מהראקליאה** (ביוונית: Mέμνων; פרח בסביבות המאה ה-1 לספירה) היה סופר והיסטוריון יווני, ככל הנראה יליד הראקליאה פונטיקה .

ממנון תיאר את ההיסטוריה של העיר הזו בחיבור גדול הידוע רק דרך הקטעים המצוטטים (Excerpta) מפוטיוס, ומתאר במיוחד את הטיראנים ששלטו בהראקליאה. חיבורו ההיסטורי של ממנון כלל מספר לא ידוע של ספרים, אולם פוטיוס קרא את הספרים 9–16, ועשה מהחלק הזה תקציר די שופע.
פוטיוס מציין שהוא לא ראה את שמונת הספרים הראשונים וגם לא את הספרים נוספים אחרי הספר ה-16.
הספר התשיעי מתחיל בתיאור הטיראן קליארכוס מהראקליאה , תלמידם של אפלטון ואיסוקרטס. הספר ה-13 מכיל תיאור ארוך של עלייתה של רומא. האירוע האחרון הנזכר בספר ה-16 היה מותו של בריתאגורס, שנשלח על ידי ההרקליאנים כשגרירם ליוליוס קיסר, לאחר שזה תפס את השלטון בשנת 48 לפנה"ס.
משערים שממנון כתב שמונה ספרים בנוסף ל-16 הראשונים, שעסקו בתקופה שאחרי יוליוס קיסר, עד המחצית השנייה של המאה ה-1.

מתוך דברים אלה הניח גרארדוס ווסיוס שהחיבור נכתב בערך בזמנו של אוגוסטוס קיסר בתחילת המאה ה-1 לספירה. לדעת יוהאן קונרד אורלי, לא מאוחר מזמנם של אדריאנוס או הקיסרים האנטונינים, באמצע המאה ה-2. על פי פוטיוס, סגנונו של ממנון היה ברור ופשוט, ומילותיו נבחרו היטב. הקטעים המצוטטים מפוטיוס כוללים עם זאת דוגמאות רבות של ביטויים נדירים ופואטיים, אך גם כמה דוגמאות המצביעות על שקיעתה של הלשון היוונית. קטעים אלה פורסמו בתחילה בנפרד, יחד עם הנותר מקטסיאס ואגאתרכידס, על ידי אנרי אטיין  בפריז בשנת 1557. המהדורה הטובה ביותר היא מאת יוהאן קונרד אורלי (Johann Conrad Orelli), בלייפציג בשנת 1816, הכוללת, יחד עם מה ששרד מממנון, מספר קטעים מאת סופרים אחרים על הראקליאה.

חיבורו ההיסטורי של ממנון הוא בעל ערך בשל היותו תיאור רצוף של כמעט כל התקופה ההלניסטית, אך עם זאת, דחוס ומנקודת מבט מקומית. הוא גם בעל ערך כדוגמה השלמה היחידה של הסוגה ההיסטורית היוונית של היסטוריה מקומית.

ממנון מזכיר פעמיים את ארץ יהודה (Photius, cod. 224, p. 229 a-b) בהקשר למלחמה בין הרפובליקה הרומית לאנטיוכוס השלישי. בשני האזכורים יהודה נזכרת לצד קומגנה ושתיהן נזכרות באופן ספציפי מתוך חלקיה הרבים של האימפריה הסלאוקית.

## קישורים חיצוניים
* Memnon, בספרייה העתיקה
* Memnon: History of Heracleia

## הערות שוליים

קטגוריה:היסטוריונים מן העת העתיקה
קטגוריה:מחברים כותבי יוונית
קטגוריה:אישים שחיו במאה ה-1
קטגוריה:אישים שחיו במאה ה-2
Renegade

**Renegade** היא מילה באנגלית המתארת אדם שנטש את אמונתו או נאמנותו (כמו עריק או בוגד), או שפועל בניגוד לחוק או תוך התעלמות ממנו.
דוד יורצ'נקו

**דוד ויקטורוביץ' יורצ'נקו** (ברוסית: **Дави́д Ви́кторович Ю́рченко**; נולד ב-27 במרץ 1986, באשגבאט, טורקמניסטן הסובייטית, ברית המועצות) הוא כדורגלן עבר ארמני-רוסי.

## קריירה
הוא נולד במרץ 1986 בעיר אשגבאט, ברפובליקה הטורקמנית. בגיל שמונה עברה משפחתו להתגורר בכפר טוגטון במחוז המשנה קטצ'נרובסקי שבקלמיקיה, רוסיה. את הקריירה שלו התחיל בגיל שמונה במועדון הנוער קטצ'נרובסקי (1994-1995). בגיל 10 הוריו עברו לאליסטה.

בשנת 2004 שיחק במועדון מהליגה השנייה "טיטאן מוסקבה", לאחר מכן עבר לשנתיים למועדון מטאלורגס מליאפייס, לטביה.

ב-2007, הצטרף למועדון "דינמו מינסק" (והופיע ב-11 משחקים בליגת העל הבלארוסית).

בתחילת 2008 הוא הוזמן למועדון ליגת העל הרוסית "קריליה סובייטוב סמרה", ב-8 בפברואר השוער חתם לארבע שנים. ב-6 באוגוסט 2008 הוא עשה את הופעת הבכורה שלו בשלב 16 האחרונות בגביע רוסיה 2008/09 במשחק נגד גזוביק אורנבורג. בליגת העל הופיע לראשונה ב-13 במרץ 2010 במשחק נגד "זניט".

ב-4 ינואר 2012 חתם על חוזה עם "מורדוביה". ב-22 ביוני 2013 חתם על חוזה עם מועדון "אופה". במהלך עונת 2014/15 יורצ'נקו הוכתר 5 פעמים רצופות כ"שחקן החודש" ואוהדי אופה בחרו בו לשחקן הטוב ביותר בקבוצה. בפברואר 2016 הוא עבר לאנז'י מחצ'קלה בהשאלה. בקיץ 2016, חתם על חוזה לשלוש שנים עם המועדון.

לקראת עונת 2017/18 הצטרף למועדון "טוסנו". ב-18 באפריל 2018 עזר ל"טוסנו" לנצח את ספרטק מוסקבה בחצי הגמר של גביע רוסיה 2017/18, לאחר שבלם את בעיטות העונשין של פרננדו ודניס גלושאקוב בשלב בעיטות ההכרעה. חוזהו בטוסנו הסתיים במאי 2018.

ביוני 2018 חתם ביניסיי קרסנויארסק, העולה החדשה לליגת העל הרוסית בכדורגל, אך גם בה לא שיחק יותר מעונה אחת.

ב-22 בינואר 2020 חתם בשחטר קראגנדי מליגת העל הקזחית בכדורגל. בתום שנה עבר לארמניה בה חתם בינואר 2021 בקבוצת אלשקארט מהליגה הארמנית.

## תארים
### טוסנו
*הגביע הרוסי בכדורגל (1): 2017/2018

;אלאשקרט
* אליפות ארמניה: 2020/2021

## קישורים חיצוניים

## הערות שוליים

קטגוריה:כדורגלנים רוסים
קטגוריה:כדורגלנים טורקמנים
קטגוריה:כדורגלנים ארמנים
קטגוריה:שוערי כדורגל רוסים
קטגוריה:שוערי כדורגל טורקמנים
קטגוריה:שוערי כדורגל ארמנים
קטגוריה:אשגבאט: כדורגלנים
קטגוריה:כדורגלני אנז'י מחצ'קלה
קטגוריה:כדורגלני וולגר אסטרחן
קטגוריה:כדורגלני דינמו מינסק
קטגוריה:כדורגלני קריליה סובייטוב סמרה
קטגוריה:כדורגלני מורדוביה סרנסק
קטגוריה:כדורגלני טוסנו
קטגוריה:כדורגלני שחטר קראגנדי
קטגוריה:כדורגלני יניסיי קרסנויארסק
קטגוריה:כדורגלני אלאשקרט ירוואן
קטגוריה:כדורגלני פיוניק ירוואן
קטגוריה:כדורגלני נבחרת ארמניה
קטגוריה:ספורטאים זרים בבלארוס
קטגוריה:רוסים שנולדו ב-1986
קטגוריה:ארמנים שנולדו ב-1986
קטגוריה:טורקמנים שנולדו ב-1986
ריקארדו קוואלקנטה מנדס

**ריקארדיניו** (בפורטוגזית **Ricardinho**, בשמו המלא: **ריקארדו קוואלקנטה מנדס** בפורטוגזית: **Ricardo Cavalcante Mendes**; נולד ב-4 בספטמבר 1989, סאו פאולו, ברזיל) הוא כדורגלן ברזילאי, המשחק בעמדת החלוץ בקבוצת ריו ברנקו.

## קריירה
### ברזיל
ריקארדיניו החל את הקריירה שלו במועדון הנוער הברזילאי "סנטו אנדרה". בעונת 2009 שיחק משחק אחד בליגת העל הברזילאית ו-6 משחקים באליפות סאו פאולו. בשנת 2010 הוא חתם על חוזה עם קבוצת "מוג'י מירים".

### פולין
בפברואר 2011 הוא הושאל לתקופה של שישה חודשים למועדון הפולני "גורניק" מלנצ'נה. שיחק 16 משחקים בליגה הראשונה והבקיע 5 שערים. בקיץ 2011 עבר לקבוצת "ויסלה" מפלוצק, בשורותיה הברזילאי הבקיע 12 שערים ב-33 משחקים. ביולי 2012, הכדורגלן חתם על חוזה עם קבוצת הכדורגל לכיה גדנסק, מליגת העל הפולנית, את עונת 2012/13 ריקארדיניו העביר עם 27 הופעות וכשהוא מבקיע 7 שערים.

### שריף
ביוני 2013 חתם על חוזה עם "שריף" מטירספול, על פי דיווח בעיתון פולני עלות העברתו הגיעה לכדי 350 אלף יורו. את עונת 2013/14 שיחק עם הקבוצה בשלב הבתים של הליגה האירופית. ב-3 באוקטובר 2013 הצליח להבקיע שער במסגרת ליגת אירופה, הברזילאי הבקיע בדקה ה-87 במשחק נגד "טרומסו" הנורווגית, ובכך עזר לקבוצתו להימנע מתבוסה. הקבוצה הוכתרה לאלופת מולדובה בעונת 2013/14. באליפות 2014/15 התקשה להתבלט. ב-13 בדצמבר סייע לניצחון המוחץ של "שריף" נגד "דינמו-אבטו" בתוצאה 7:2. בסוף העונה "שריף" סיימה במקום השלישי באליפות מולדובה וריקרארדיניו הפך למלך השערים של העונה, כשהבקיע 19 שערים. ב-24 במאי 2015 זכה עם הקבוצה בגביע מולדובה 2014/15. ב-25 ביולי זכה עם הקבוצה גם בסופרקאפ המולדובי 2015, במשחק נגד "מילסאמי" שהסתיים בתוצאה 3:1 כאשר ריקארדיניו עוטה את סרט הקפטן. בסיכום עונת 2015 הוכתר לחלוץ הטוב ביותר בליגת העל המולדבית.

### "שארג'ה"
בינואר 2016, הושאל למועדון הכדורגל "שארג'ה" מליגת העל של איחוד האמירויות הערביות אבל בחודש יוני של אותה שנה עזב את הקבוצה, לאחר ששיחק 5 משחקים וכבש שער אחד.

### שריף
ב-5 ביולי 2016 חזר לטירספול. בעונת 2016/17 הצטיין שוב והפך למלך השערים של האליפות וזכה עם המועדון באליפות ובגביע. ב-16 ביוני 2017 עבר למועדון הכוכב האדום מליגת העל הסרבית; הוא נשאר בסרביה עד דצמבר אותה שנה.

### טוסנו
בינואר 2018 חתם על חוזה עם מועדון "טוסנו" מליגת העל הרוסית לתקופה של שנה וחצי, הופיע לראשונה ב-28 בפברואר בשלב רבע גמר הגביע במשחק נגד "לוצ'-אנרגיה ולדיווסטוק" (2:1), כשעלה כמחליף בדקה ה-57. באליפות עצמה הופיע לראשונה במשחק שהתקיים ב-10 במרץ, כשהחליף בדקה ה-80 במשחק נגד "רובין קאזאן" (0:1).

בעקבות פירוקה של טוסנו, שוחרר חצי שנה לאחר החתמתו וחתם בויסלה פלוק הפולנית.

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:חלוצי כדורגל ברזילאים
קטגוריה:סאו פאולו: כדורגלנים
קטגוריה:כדורגלני ויסלה פלוק
קטגוריה:כדורגלני לכיה גדנסק
קטגוריה:כדורגלני שריף טירספול
קטגוריה:כדורגלני א-שארג'ה
קטגוריה:כדורגלני הכוכב האדום בלגרד
קטגוריה:כדורגלני טוסנו
קטגוריה:כדורגלני ל.ק.ס. לודז'
קטגוריה:ספורטאים זרים בפולין
קטגוריה:ספורטאים זרים במולדובה
קטגוריה:ספורטאים ברזילאים באיחוד האמירויות הערביות
קטגוריה:ספורטאים זרים בסרביה
קטגוריה:ספורטאים זרים ברוסיה
קטגוריה:ברזילאים שנולדו ב-1989
אנה אחשרומובה

**אנה אחשרומובה** (ברוסית: **Анна Ахшарумова**; נולדה ב-9 בינואר 1957 מוסקבה) היא שחמטאית סובייטית-אמריקאית-ישראלית ממוצא יהודי. הייתה אלופת ברית המועצות וארצות הברית בשחמט לנשים.

## קורות חיים
אנה אחשרומובה נולדה במוסקבה. היא התקבלה לבית הספר לשחמט של מיכאל בוטביניק. בשנת 1976 היא זכתה באליפות ברית המועצות לנשים.

בשנת 1977 סירב בעלה בוריס גולקו לחתום על מכתב גלוי בגנות ויקטור קורצ'נוי. בהמשך הזוג ביקש לעזוב את ברית המועצות. כתוצאה מכך, הוא ואחשרומובה התעמתו עם השלטונות. הם הפסיקו לקבל הזמנות לתחרויות אך גם לא הורשו לעזוב את המדינה. רק לאחר מאבק ציבורי ממושך אחשרומובה קיבלה אישור להשתתף בתחרויות ואף ניצחה באליפות ברית המועצות בשחמט בפעם השנייה בשנת 1986. בשנת 1987 קיבלו אחשרומובה ובעלה אישור לעזוב את המדינה והיגרו לארצות הברית.

בשנת 1987 זכתה אחשרומובה באליפות ארצות הברית לנשים.

בתחילת שנות ה-90 של המאה ה-20 היא הפסיקה להשתתף בתחרויות ועבדה בתחום תכנות בחברות שונות.

במרץ 2019 עלתה עם בעלה לישראל והם מתגוררים בשכונת בית הכרם בירושלים.

## אנה אחשרומובה ב[[אולימפיאדת השחמט]]
בין השנים 1988 ל-1996 השתתפה אנה אחשרומובה ב-3 אולימפיאדות שחמט:

## קישורים חיצוניים

* 

## הערות שוליים

קטגוריה:רבי אמנים לנשים
קטגוריה:שחמטאים יהודים סובייטים
קטגוריה:שחמטאיות יהודיות אמריקאיות
קטגוריה:חוזרות בתשובה
קטגוריה:אלופות ארצות הברית לנשים בשחמט
קטגוריה:מתכנתות אמריקאיות
קטגוריה:מתכנתים יהודים אמריקאים
קטגוריה:אלופות ברית המועצות לנשים בשחמט
קטגוריה:מהגרות מברית המועצות לארצות הברית
קטגוריה:יהודים שהיגרו מברית המועצות לארצות הברית
קטגוריה:עולות בשנות ה-2010
קטגוריה:עולים בשנות ה-2010
קטגוריה:אמריקאיות שנולדו ב-1957
קטגוריה:אמריקאים שנולדו ב-1957
קטגוריה:ישראליות שנולדו ב-1957
קטגוריה:ישראלים שנולדו ב-1957
פריסיאים

ממוזער|שטח ההתיישבות של הפריסיאים
[ממוזער|מפת [גאליה במאה ה-1 לפנה"ס, המראה את מקום התיישבותם של השבטים הקלטיים. הפריסיאים מצוינים בצפון קלטיקה, סמוך לגבול עם בלגיקה.]]
ממוזער|מטבעות זהב פריסיאים מן המאה ה-1 לפנה"ס
**הַפָּרִיסִיאִים** (בלטינית: **Parisii**) היו שבט קלטי בתקופת הברזל שחי על גדת הסן בגאליה, החל מאמצע המאה ה-3 לפנה"ס ועד לכיבוש האימפריה הרומית.

השבט מוזכר לראשונה בספרו של יוליוס קיסר, "מלחמת גאליה", ויחד עם הסואסונים, הוא השתתף במרד בהובלת ורקינגטוריקס נגד יוליוס קיסר בשנת 52 לפנה"ס. בספר מצוין שכאשר הרומאים פלשו לשטחם, החלו בני השבט לשרוף את עריהם, על מנת שרכושם לא יילקח בידי הרומאים.

האופידום של הפריסיאים, החל מהמאה ה-3 לפנה"ס, היה האתר שעליו הוקמה לוטטיה, לימים פריז, אשר נקראה על שם השבט ששכן באזור זה לפני הכיבוש הרומי.

עדות לתרבות הפריסיאית מופיעה במטבעות זהב שטבע השבט.

## ראו גם
* איל דה לה סיטה

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:שבטים גאלים
קטגוריה:פריז: היסטוריה
ההיסטוריה הסודית של ארצות הברית

**ההיסטוריה הסודית של ארצות הברית** (באנגלית: **The Untold History of the United States**, בתרגום מילולי: "ההיסטוריה הלא מסופרת של ארצות הברית") הייתה סדרה דוקומנטרית-היסטורית בהפקתו, בימויו והנחייתו של אוליבר סטון שעסקה במבט ביקורתי על המדיניות האמריקנית במהלך המלחמה הקרה, מעמדה האימפריאלי של ארצות הברית במהלך המאה ה-20, ותפקידה של ארצות הברית לאחר נפילת ברית המועצות. בסדרה, מבקש סטון לערער את הנרטיב ההיסטורי המקובל ביחס לארצות הברית החל ממלחמת העולם השנייה ועד למלחמה בטרור, תוך ניסיון להציג פרשנות שונה ליחסי הכוחות הפנימיים והחיצוניים בארצות הברית במהלך המאה ה-20 ולגבותן בעובדות היסטוריות.

הסדרה הושקה בשנת 2012 בערוץ שואוטיים האמריקני, ושודרה כשנה לאחר מכן בערוץ 8 הישראלי. כיום, הסדרה זמינה לצפייה באמצעות נטפליקס.

בניגוד לסדרות דוקו-היסטוריות רבות שמתרכזות בהצגת ראיונות עם מומחים שונים, פרקי הסדרה מכילים חומרים ארכיוניים בלבד: מפות, תמונות משפחתיות, צילומים רשמיים, וקטעי וידאו מסרטים, פרסומות או סדרות טלוויזיה מהתקופה. הסדרה מחולקת כרונולוגית כך שכל פרק עוסק בנושא אחר מתוך מסגרת שנים שונה במהלך המאה ה-20.

## רשימת פרקי הסדרה
### עונה ראשונה

## קישורים חיצוניים
* 

* 
* 

קטגוריה:ערכים שבהם תבנית בריטניקה אינה מתאימה
קטגוריה:סדרות טלוויזיה תיעודיות

קטגוריה:סדרות טלוויזיה אמריקאיות שעלו לשידור בשנת 2012
יחסי אוזבקיסטן–קטר

**יחסי אוזבקיסטן–קטר** הם היחסים הבילטרליים שבין **[[אוזבקיסטן|רפובליקת אוזבקיסטן]]** לבין **[[קטר (מדינה)|מדינת קטר]]**. היחסים הדיפלומטיים שבין המדינות כוננו ב-1997.

## יחסים כלכליים

* בשנת 2015, שווי הסחורה שיוצאה מקטר לאוזבקיסטן הגיעה לסך 20.3 אלף דולר אמריקאי והיא כללה מוצרי מעבדות. באותה שנה, שווי הסחורה שיוצאה מאוזבקיסטן לקטר הגיעה לסך 81.8 אלף דולר אמריקאי והיא כללה בעיקר שסתומים, קמח, קטניות, אגוזים, ענבים ועוד.
* בשנת 2014, שווי הסחורה שיוצאה מאוזבקיסטן לקטר הגיעה לסך 66.6 אלף דולר אמריקאי והיא כללה קוקוס, אגוזים, ציורים ועוד. באותה שנה, קטר לא ייצאה לאוזבקיסטן אף סחורה.

## ייצוג

* אוזבקיסטן אינה מיוצגת בקטר, הן בדרג השגרירות והן בדרג הקונסולרי. השגרירות המייצגת את אוזבקיסטן נמצאת בטהראן, בירת איראן.
* קטר אינה מיוצגת באוזבקיסטן, הן בדרג השגרירות והן בדרג הקונסולרי. השגרירות המייצגת את קטר נמצאת בכווית.

## הערות שוליים

קטגוריה:ערכים ללא קטגוריות פיזיות - יחסי חוץ
ג'יימס פלין

**ג'יימס רוברט פלין** (באנגלית: **James Robert Flynn**; 28 באפריל 1934 – 11 בדצמבר 2020) היה פילוסוף ופסיכולוג חוקר אינטליגנציה אמריקאי, פרופסור למדעי המדינה באוניברסיטת אוטגו בדנידין, ניו זילנד. היה ידוע בעיקר בזכות תגליתו בדבר הגידול ארוך הטווח של ציוני מנת משכל (IQ) ברחבי העולם, הנקראת על שמו אפקט פלין. גדל בוושינגטון די. סי., רכש את השכלתו באוניברסיטת שיקגו, והיגר לניו זילנד בשנת 1963.

## עבודתו
פלין כתב ספרים בתחומי מחקר מגוונים, שכללו חקר ודיון באידאולוגיות, פילוסופיה פוליטית, גזע, מעמד, אינטליגנציה ומנת משכל. ספריו שילבו פילוסופיה פוליטית ומוסרית עם פסיכולוגיה לבחינת בעיות כגון האם ניתן וראוי לדרג גזעים ומעמדות על פי מנת משכל. היה חבר מערכת במספר כתבי עת מדעיים בנושאי אינטליגנציה ופסיכולוגיה.

מאמרו מ-1999 סיכם חלק גדול ממחקרו בנושא הפער בין ציוני מנת משכל אצל אמריקאים ממוצא אירופי ואפריקאי, והניסיונות להסבירו באמצעות תורשה או סביבה. פלין פירש את הראיות, ובייחוד את תגליתו בדבר העלייה בציונים של "שחורים" ושל "לבנים" כאחת בעשרות השנים האחרונות, כעדות לעוצמתם של גורמים סביבתיים לפער.

נפטר ב-11 בדצמבר 2020.

## אפקט פלין

"אפקט פלין" הוא המונח שניתן לתגליתו של פלין על עלייה משמעותית וארוכת טווח באינטליגנציה בתוצאות מבחני אינטליגנציה שונים, שנמדדה בחלקים רבים של העולם.

## ביבליוגרפיה חלקית

* 
*  - Reviews the debate, as of 1980, about the research of Arthur Jensen and his critics.
* 
* 
* 
* 
* 
* 
* 
* 
* 
* 
* 
* 
* 
* 
* 


## קישורים חיצוניים

## הערות שוליים

קטגוריה:חוקרי אינטליגנציה
קטגוריה:פסיכולוגים אמריקאים
קטגוריה:פילוסופים אמריקאים
קטגוריה:בוגרי אוניברסיטת שיקגו
קטגוריה:אמריקאים שנולדו ב-1934
קטגוריה:אמריקאים שנפטרו ב-2020
כביש A1 (קפריסין)

**כביש A1** בקפריסין הוא כביש מהיר המחבר בין ניקוסיה, בירת המדינה הממוקמת בחלקה הצפוני, לבין העיר לימסול שבחופה הדרומי.

כביש A1 הוא הכביש המהיר הראשון של קפריסין והארוך שבהם. בנייתו החלה בשנת 1977, הוא נפתח בהדרגה ובנייתו הושלמה בשנת 1986.

אורכו של הכביש הוא 73 קילומטרים. הוא מתמשך לאורך של כ-50 קילומטרים מניקוסיה דרומה ואז כ-25 קילומטרים לדרום-מערב אל לימסול. הוא עוקף את לימסול מצפון ומסתיים בפרבריה המערביים.

במקור כלל הכביש מעגלי תנועה, אך אלו הוחלפו בהמשך בהפרדה מיפלסית. כיום (2018) יש בו שלושה מחלפים ו-27 כניסות ויציאות. הוא מתחבר (מצפון לדרום) לכבישים המהירים A2 ו-A5 ללרנקה ו-A6 לפאפוס.

ברוב אורכו של הכביש הוא בעל שני נתיבים לכל כיוון. בשנת 2012 הושלמה הרחבת הקטע הצפוני העמוס של הכביש (15 קילומטרים) לשלושה נתיבים.

מהירות הנסיעה המקסימלית המותרת בכביש היא 100 קילומטר לשעה. כבכל כבישי קפריסין הנהיגה בו היא על צד שמאל.

A1 קפריסין
קטגוריה:קפריסין: תחבורה
כפר א-שיח' (מחוז)

**מחוז כפר א-שיח**' (בערבית: **محافظة كفر الشيخ**) הוא אחד ממחוזות מצרים. בירת המחוז היא כפר א-שיח'.

## אוכלוסייה
בשנת 2015, כמות האוכלוסייה במחוז הוערכה ב-3,172,753 תושבים. רוב תושבי המחוז חיים באזורים כפריים. כ-2,441,246 תושבי המחוז גרים באזורים הללו לעומת 731,507 תושבים הגרים באזורים עירוניים.

## היסטוריה
מחוז כפר א-שיח' הוקם בשנת 1949, שמו הקודם היה "פאודיה" לכבוד  המלך פואד הראשון, מלך מצרים. לאחר המהפכה ב-1952, ובעקבות שינוי השם של הכפר א-שיח', המחוז נקרא על שמה.

## גאוגרפיה
המחוז כולל 11 ערים וכפרים:
* אל-חמול
* בלתים
* ביאלה
* דסוק
* פווא
* כפר א-שיח'
* מטובס
* קאלין
* אל ריאד
* סידי סאלם

## קישורים חיצוניים

* 

## הערות שוליים

קטגוריה:מצרים: מחוזות
בור מים (שיטת הדבקה בנוזקת סייבר)

**"בור מים"** היא שיטה להדבקת ארגונים בנוזקה. השיטה מתבססת על הערכה באשר לאתרי האינטרנט שאליהם חברי הקבוצה המותקפת (קבוצת היעד) נוהגים לגלוש. בדרך כלל, הנוזקה עצמה תוזרק אל הקורבן כאשר הוא גולש לאתר האינטרנט שבו משתמש התוקף ובהינתן שכתובת ה-IP שלו מתאימה לטווח הכתובות בהן מעוניין התוקף לפגוע. שיטה זו מאפשרת להזריק קוד גם לארגונים שיש להם מודעות גבוהה למניעת התקפות דיוג. 

שם השיטה – "בור מים" – מרמז לאסטרטגיה של חיות טרף גדולות ולפיה יש היגיון בלארוב לטרף ליד בור המים, כי לשם החיות יגיעו, במוקדם או במאוחר, כדי לרוות את צמאונן.

## שיטות התגוננות
מכיוון שהדבקת האתר נעשית תוך ניצול חולשות בכלל וחולשות יום האפס בפרט, הן באתר האינטרנט והן בדפדפן של הקורבן, שיטת ההתגוננות העיקרית היא הקפדה על התקנת טלאי אבטחה באופן תדיר. גם מפעילי אתרי האינטרנט יכולים להילחם בתופעה באמצעות הקפדה על ניטור השירות אותו הם מספקים. ברם, אתרי אינטרנט כיום כוללים בדרך כלל תכנים של צדדים שלישיים ובהתאם לכך ההגנה שנותנות החברות שמספקות את דף האינטרנט היא בדרך כלל חלקית.

## דוגמאות
### US Council on Foreign Relations
במהלך דצמבר 2012, דף האינטרנט של המועצה ליחסי חוץ בארצות הברית  הודבק בנוזקה באמצעות חולשת יום האפס בדפדפן אינטרנט אקספלורר של חברת מיקרוסופט. באירוע הזה הנוזקה הדביקה רק משתמשים שעושים שימוש באינטרנט אקספלורר כאשר שפת המחשב היא אנגלית, סינית, יפנית, קוריאנית או רוסית.

### מחלקת העבודה של ארצות הברית
בתחילת 2013, זוהתה התקפה שניצלה את האתר של מחלקת העבודה של ארצות הברית כדי לאסוף נתוני משתמשים. הנוזקה פגעה רק במשתמשים שגלשו לאתרים בהקשר לטכנולוגיה גרעינית.

קטגוריה:סוגי התקפות קיברנטיות
דניאל קמלה

**דניאל קמלה** (באנגלית: **Danielle Kamela**; נולדה ב-18 במרץ 1988) היא מתאבקת אמריקאית. היא מוכרת בעיקר בשל תקופתה בארגון ההיאבקות WWE, שבו הופיעה תחת שם הבמה **ונסה בורן**.
## החיים שלפני

קמלה נולדה לאם סמואנית ואבא אמריקאי. את לימודיה קיימה באוניברסיטת אריזונה. לפני קריירת ההיאבקות שלה, שימשה כמעודדת של קבוצת ה-NBA פיניקס סאנס וקבוצת ה-NFL, אריזונה קרדינלס.

## קריירת היאבקות מקצועית
### Knokx Pro Entertainment (2016)

קמלה אומנה על ידי ריקישי וגנגרל בארגון Knokx Pro Entertainment. את הופעת הבכורה שלה ערכה ב-26 במרץ 2016 תחת השם דניאל.

### WWE
#### NXT (2016–2021)

ב-12 באפריל 2016 נודע שקמלה חתמה על חוזה עם ה-WWE, שם נשלחה למתחם הפיתוח של ה-Performance Center באורלנדו, פלורידה.

את הקרב הטלוויזיוני הראשון שלה ערכה ב-5 באוקטובר בהפסד לפייטון רויס. ב-19 באוקטובר התאבקה נגד ניקי קרוס והפסידה לה, אך לאחר הקרב קרוס תקפה את קמלה והחלטת השופט הייתה להפוך את תוצאת הקרב ולזכות את קמלה כמנצחת של הקרב.

ב-28 ביוני קמלה התחרתה תחת שם הבמה החדש שלה **ונסה בורן**, בקרב העפלה לטורניר הנשים לזכר מאי יאנג, שבו ניצחה את ג'יימי האשי. ב-13 ביולי היא הודחה כבר בסיבוב הראשון של הטורניר על ידי סרינה דיב. ב-27 בספטמבר הפסידה לליב מורגן. ב-21 בפברואר 2018 הפסידה בורן לניקי קרוס. חודש לאחר מכן, בורן נוצחה על ידי קיירי סיין. ב-9 במאי בורן נוצחה על ידי דקוטה קאי, לאחר הקרב הותקפה על ידי אלופת הנשים של NXT, שיינה בייזלר. ב-11 ביולי הפסידה בורן לקיירי סיין. ב-8 באוגוסט הפסידה בורן לטיינרה קונטי בקרב העפלה לטורניר הנשים לזכר מאי יאנג. ב-26 בספטמבר, בורן הפסידה לאלופת הנשים של NXT, קיירי סיין, בקרב שאינו היה על התואר. ב-28 בנובמבר, קמלה נוצחה על ידי מיה יים. ב-27 בפברואר, בורן חברה לשורות אלייה וביחד הן גברו על טיינרה קונטי וזאיה לי. ב-27 במרץ, בורן ואלייה התחרו נגד קייסי קטנזארו ולייסי ליין בקרב שהסתיים ללא הכרעה. ב-24 באפריל, בורן ואלייה הפסידו לקנדיס לאריי וקייסי קטנזארו. ב-15 במאי, בורן ניצחה את ג'סי. ב-27 בנובמבר, בורן הפסידה לזאיה לי.

## קישורים חיצוניים
* 

## הערות שוליים

קטגוריה:מתאבקות מקצועניות אמריקאיות
קטגוריה:מתאבקות ה-WWE
קטגוריה:מתאבקי ה-NXT
קטגוריה:בוגרות אוניברסיטת אריזונה
קטגוריה:בוגרי אוניברסיטת אריזונה
קטגוריה:אמריקאיות שנולדו ב-1993
קטגוריה:אמריקאים שנולדו ב-1993
הצי השני של ארצות הברית

250px|ממוזער|שמאל|הלוגו הקודם של הצי
**הצי השני של ארצות הברית** (באנגלית: **United States Second Fleet**) הוא יחידה מבצעית של צי ארצות הברית. תחומי אחריות הצי כוללים את אזור צפון-מערב האוקיינוס האטלנטי, החוף המזרחי של ארצות הברית ואזור הקוטב הצפוני. 

## היסטוריה
הצי השני הוקם במסגרת הארגון מחדש של הצי האמריקני לאחר מלחמת העולם השנייה. משימתו העיקרית הייתה תמיכה בפעילות נאט"ו ובפעילות הצי השישי. במהלך משבר הטילים בקובה ב-1962 מימש הצי השני את ההחלטה על הטלת סגר ימי על קובה. במבצע זעם דחוף ב-1983 פיקד מפקד הצי השני ג'וזף מטקלאף על כוח המשימה המיוחד שריכז תחתיו את כלל הכוחות הצבאיים שנטלו חלק במבצע. הצי השני השתתף בפעילות מלחמתית גם במלחמת המפרץ ובמלחמת עיראק. כוחות הצי השתתפו בפעילות הומניטרית בעקבות הוריקן קתרינה והוריקן אייק. בעקבות ירידת כוחה של ברית המועצות ורוסיה הופחתו כוחות הצי עד שהוא פורק ב-2011.

במאי 2018 הוכרז על הקמתו מחדש של הצי השני במסגרת הערכות ארצות הברית ונאט"ו על רקע התעצמות רוסיה. הצי יפעל תחת פיקוד כוחות הצי ואזורי תחום אחריותו יהיו דומים לבעבר. השקת הצי המחודש התקיימה ב-24 באוגוסט 2018 במתכונת של מטה מצומצם, כשלמפקדו הראשון מונה תת-אדמירל אנדרו לואיס. בפברואר 2019 יצאה לדרך משימת פיקוד ושליטה ראשונה על כוח ימי בניהול הצי, על פיקודה של נושאת המטוסים אברהם לינקולן (CVN-72). בסוף 2019 הכריז הצי על מוכנות מבצעית מלאה.

## קישורים חיצוניים
*אתר הצי השני

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:יחידות צי ארצות הברית